L 280/36
HU
Az Európai Unió Hivatalos Lapja
2022.10.28.
(19)
„A madeirai regionális kormány március 13-i 101/2020.
határozata” és „a madeirai regionális kormány elnökhelyettesi hivatala és a társadalmi befogadással és polgársággal foglalkozó regionális titkárság április 22-i 133-B/2020. rendelete” számos regionális foglalkoztatási intézkedést vezetett be Madeira autonóm régióban.
Az intézkedést az (EU) 2020/1354 végrehajtási határozat 3. cikkének k) pontja ismerteti.
Az egyedi intézkedések, beleértve az országos programok – nevezetesen a csökkentett munkaidős foglalkoztatás – regionális kiegészítését, valamint az önfoglalkoztatóknak és a vállalkozásoknak az üzleti tevékenységük újraindításához nyújtott támogatást, célja a foglalkoztatás megőrzése volt Madeirán a Covid19-világjárvány idején.
Az intézkedések keretében nyújtott támogatás feltétele a munkaszerződéseknek a vállalkozások általi megőrzése és üzleti tevékenységeik fenntartása volt.
(20)
A december 31-i 75-B/2020. sz. törvény 156. cikke – annak a január 25-i 19-A/2021. sz. kormányrendeletben részletesebben meghatározott és a november 27-i 104/2021. sz. törvényerejű rendelet 12. cikkével kiterjesztett 2. ponta c)–f) alpontjában meghatározott feltételekre is figyelemmel – rendkívüli támogatási rendszert vezetett be az önfoglalkoztatók, az egyéb szociális védelmi mechanizmusokhoz hozzáféréssel nem rendelkező munkavállalók és azon vezetők számára, akiknek a jövedelmét különösen érintette a Covid19-világjárvány.
Az intézkedést az (EU) 2020/1354 végrehajtási határozat 3. cikkének r) pontja ismerteti.
Az önfoglalkoztatók esetében az intézkedés a munkavállalók havi jövedelmében bekövetkezett csökkenés kétharmadának megfelelő juttatást nyújtott, amelynek felső határa 501,16 EUR.
Azon önfoglalkoztatók voltak jogosultak támogatásra, akiknek jövedelme a 2020.
március és december közötti időszakban 2019-hez képest legalább 40 %-kal csökkent.
Az egyéb szociális védelmi mechanizmusokhoz hozzáféréssel nem rendelkező munkavállalók esetében az intézkedés a következőkről rendelkezett: i. munkavállalók esetében az 501,16 EUR havi referenciaérték és az adott háztartásban egy felnőttre jutó havi átlagbér különbségével egyenlő juttatás; és ii. önfoglalkoztatók esetében a munkavállalók havi jövedelmében bekövetkezett csökkenés kétharmadának megfelelő juttatás, amelynek felső határa 501,16 EUR.
A vezetők esetében az intézkedés vagy az átlagos havi referenciajövedelmüknek megfelelő juttatást biztosított, ha az nem érte el Portugália szociális támogatási indexének („Indexante dos Apoios Sociais”, IAS, 2021-ben 438,81 EUR) 1,5-szeresét, vagy az átlagos havi referenciajövedelmük kétharmadának megfelelő juttatást, ha az megegyezett az említett mutatóval, vagy meghaladta azt.
Azon vezetők voltak támogathatók, akik a Covid19-világjárvány következtében ideiglenesen felfüggesztették vállalkozásuk üzleti tevékenységeit, vagy a támogatás iránti kérelmet megelőző 30 napos időszakban az előző év azonos hónapjához vagy az időszakot megelőző két hónap havi átlagához képest legalább 40 %-os bevételkiesést szenvedtek el.
A juttatás alsó határa minden esetben 50 EUR volt, amely a megfigyelt havi jövedelemcsökkenés 50 %-ára emelkedett, ha ez utóbbi a portugál szociális támogatási index 50 %-a és 100 %-a közé esett, vagy a portugál szociális támogatási index 50 %-ára, ha a jövedelemcsökkenés meghaladta az említett mutatót.
(21)
A június 6-i 41/2020.
minisztertanácsi határozat mellékletének 2.5.1. pontja, amelyet az augusztus 3-i 180/2020. kormányrendelet 10–12. cikke részletesebben meghatározott, valamint a február 15-i 37-A/2021. kormányrendelet mellékletének 5–7. cikke kiterjesztett, a művészek, szerzők, technikusok és más művészeti szakemberek számára új szociális támogatási rendszert vezetett be.
Az intézkedést az (EU) 2020/1354 végrehajtási határozat 3. cikkének s) pontja ismerteti.
Az intézkedés Portugália szociális támogatási indexével („Indexante dos Apoios Sociais” IAS, 2021-ben 438,81 EUR) megegyező összegű havi juttatásról rendelkezett.
(22)
Portugália a Covid19-világjárvány kezelése érdekében tovább bővítette vagy módosította az egészségügyi vonatkozású intézkedéseket.
Ez különösen a (23)–(27) preambulumbekezdésben foglalt intézkedéseket érinti.
(23)
A portugál Egészségügyi Főigazgatóság által kiadott, 2020. május 14-én módosított, 2020. május 6-i 012/2020. sz. előírás és a 2020. június 23-án módosított június 10-i 013/2020. sz. előírás, valamint a március 13-i 10-A/2020.
törvényerejű rendelet rendelkezett arról, hogy egyéni védőeszközöket vásároljanak a munkahelyeken, nevezetesen a közkórházakban, szakminisztériumokban, önkormányzatokban, valamint az Azori-szigetek és Madeira autonóm régiókban.
Az intézkedést az (EU) 2020/1354 végrehajtási határozat 3. cikkének n) pontja ismerteti.
(24)
„A március 13-i 10-A/2020.
törvényerejű rendelet” iskolahigiéniai kampányt vezetett be, amelynek az volt a célja, hogy biztosítsa az oktatók, a személyzet más tagjai és a diákok biztonságos visszatérését az iskolába Az intézkedést az (EU) 2020/1354 végrehajtási határozat 3. cikkének o) pontja ismerteti.